

 REPUBLIKA HRVATSKA

BRODSKO- POSAVSKA ŽUPANIJA

 OPĆINA SIKIREVCI

 NAČELNIK

KLASA: 604-01/19-01/3

URBROJ: 2178/26-01-19-1

Sikirevci, 07. svibnja 2019.g.

**O D L U K U**

**o isplati jednokratne novčane pomoći studentima**

**sa područja Općine Sikirevci u 2019. godini**

**Članak 1.**

 Ovom se Odlukom utvrđuju uvjeti i kriteriji za stjecanje prava na dodjelu jednokratne i bespovratne novčane pomoći (dalje: pomoći) redovnim studentima sa područja općine Sikirevci, te postupak za dodjelu pomoći, kao i prava i obveze korisnika pomoći.

**Članak 2.**

Bespovratna pomoć dodjeljuje se u jednokratnom iznosu od 1.500,00 kuna za svaku akademsku godinu redovnim studentima sa područja općine Sikirevci koji studiraju na visokim školama i fakultetima u Republici Hrvatskoj.

Sredstva novčane pomoći osiguravaju se u Proračunu Općine Sikirevci, na poziciji 189 konto 3722 (stipendiranje studenata – jednokratno godišnje).

**Članak 3.**

 Pravo na jednokratnu pomoć ostvaruju studenti koji ispunjavaju slijedeće kriterije:

* da su državljani Republike Hrvatske,
* da imaju prebivalište na području Općine Sikirevci,
* da imaju status redovnog studenta - da su upisali tekuću akademsku godinu kao redovni studenti, odnosno da su redovno upisali 2. godinu studija (3.semestar) pa na više

Pravo na jednokratnu pomoć ne ostvaruju:

* Studenti koji su upisali 1. godinu studija

**Članak 4.**

 Pomoći se dodjeljuju na osnovu javnog poziva.

 Javni poziv iz stavka 1. ovoga članka objavljuje Općinski načelnik Općine Sikirevci.

 Javni poziv se objavljuje na oglasnoj ploči Općine i na web stranicama Općine.

**Članak 5.**

Pravo na dodjelu jednokratne pomoći imaju svi studenti koji ispunjavaju uvjete iz ove Odluke.

Uz zamolbu za dodjelu pomoći studenti prilažu:

* Izjavu o davanju suglasnosti za prikupljanje i obradu osobnih podataka
* presliku osobne iskaznice,
* potvrdu fakulteta o upisu i statusu redovnog studiranja
* preslika kartice tekućeg/žiro računa

Zamolbu i Izjavu o davanju suglasnosti za prikupljanje i obradu osobnih podataka je moguće preuzeti uz Javni poziv na web stranici Općine Sikirevci, te u pisarnici JUO Općine Sikirevci, Ljudevita Gaja 4a, Sikirevci.

**Članak 6.**

 .

 Općinski načelnik donosi Odluku o dodjeli i isplati jednokratnih novčanih pomoći studentima sa područja Općine Sikirevci u 2019. godini.

 Odluka općinskog načelnika iz stavka 2. ovoga članka objavljuje na oglasnoj ploči Općine Sikirevci i na web stranici Općine Sikirevci.

 **Članak 7.**

Pomoć se isplaćuje u roku 30 dana od dana objave Odluke o dodjeli i isplati jednokratne novčane pomoći studentima.

 **Članak 8.**

 Ova Odluka stupa na snagu danom donošenja, a objaviti će se na oglasnoj ploči Općine Sikirevci, te na web stranici Općine Sikirevci www.opcina-sikirevci.hr

**OPĆINSKI NAČELNIK**

**OPĆINE SIKIREVCI**

Načelnik Općine Sikirevci

Josip Nikolić, dipl.ing.